b'\n_START_ARTICLE_\nVaasan rautatieasema\n_START_SECTION_\nHistoria\n_START_PARAGRAPH_\nVaasan II luokan asema rakennettiin vuosina 1881-83. Virallisesti se ja rata vihittiin k\xc3\xa4ytt\xc3\xb6\xc3\xb6n 29.9.1883 eli vuosi sen j\xc3\xa4lkeen kun asemarakennus oli valmistunut. Asemalla oli I, II ja III luokan odotussalit. Vaasan asema on ainoa kaupunkiasema, jossa on s\xc3\xa4ilynyt asemaan kiinte\xc3\xa4sti liittyv\xc3\xa4 puinen laiturikatos. Arkkitehtia ei tiedet\xc3\xa4, piirustukset ovat hukkaantuneet lis\xc3\xa4rakennusta suunniteltaessa._NEWLINE_Asemaa laajennettiin vuonna 1908 Bruno Granholmin piirustusten mukaan. Laajennuksen yhteydess\xc3\xa4 katon saumaukset poistettiin. Muita muutoksia ulkoasussa on mm. kadun puoleisen, p\xc3\xa4\xc3\xa4julkisivun keskell\xc3\xa4 olevan katoksen muuttaminen umpikuistiksi ilmeisesti vuonna 1908 muutos- ja lis\xc3\xa4t\xc3\xb6it\xc3\xa4 tehdess\xc3\xa4. My\xc3\xb6s joitakin yksityiskohtia on kadonnut._NEWLINE_Kes\xc3\xa4ll\xc3\xa4 2008 valmistui matkakeskuksen laajennus ja se avattiin vuonna 2008. Asema sai puisen laiturikatoksen eteen uuden ja suuremman laiturikatoksen.'